CELEX: 62013CN0465
Language: mt
Date: 2013-08-27 00:00:00
Title: Kawża C-465/13: Talba għal deċiżjoni preliminari mressqa mill-Bundesarbeitsgericht (il-Ġermanja) fis- 27 ta’ Awwissu 2013 — Europäische Schule München vs Barbara O’Leary

16.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 336/7
            
         Talba għal deċiżjoni preliminari mressqa mill-Bundesarbeitsgericht (il-Ġermanja) fis-27 ta’ Awwissu 2013 — Europäische Schule München vs Barbara O’Leary
   (Kawża C-465/13)
   2013/C 336/17
   Lingwa tal-kawża: il-Ġermaniż
   
      Qorti tar-rinviju
   
   Bundesarbeitsgericht
   
      Partijiet fil-kawża prinċipali
   
   
      Rikorrenti: Europäische Schule München
   
      Konvenuta: Barbara O’Leary.
   
      Domandi preliminari
   
   
               (1)
            
            
               L-ewwel sentenza tal-Artikolu 27(2) tal-Konvenzjoni li tiddefinixxi l-Istatut tal-Iskejjel Ewropej tal-21 ta’ Ġunju 1994 (1) (iktar ’il quddiem il-“Konvenzjoni”), għandha tiġi interpretata fis-sens li l-għalliema rreklutati minn Skola Ewropea u li ma jkunux ikkollokati mill-Istati Membri għandhom jitqiesu bħala inklużi fost il-persuni koperti mill-Konvenzjoni u bħala persuni li ma humiex esklużi mill-applikazzjoni tagħha, b’differenza mill-persunal amministrattiv u anċillari?
            
         
               (2)
            
            
               Fil-każ li l-Qorti tal-Ġustizzja tagħti risposta fl-affermattiv għad-domanda 1:
               L-ewwel sentenza tal-Artikolu 27(2) tal-Konvenzjoni għandha tiġi interpretata fis-sens li tkopri wkoll il-legalità ta’ att li jikkawża preġudizzju li jkun ibbażat fuq il-Konvenzjoni jew fuq ir-regoli adottati skont din il-konvenzjoni, u li jkun adottat fir-rigward tal-għalliema mid-direttur ta’ Skola fl-eżerċizzju tal-kompetenzi tiegħu?
            
         
               (3)
            
            
               Fil-każ li l-Qorti tal-Ġustizzja tagħti risposta fl-affermattiv għad-domanda 2:
               L-ewwel sentenza tal-Artikolu 27(2) tal-Konvenzjoni għandha tiġi interpretata fis-sens li l-konklużjoni ta’ ftehim bejn id-direttur ta’ Skola Ewropea u għalliem, dwar il-limitazzjoni tat-tul tar-relazzjoni ta’ xogħol tal-għalliem, tikkostitwixxi att adottat mid-direttur fir-rigward tal-għalliem li jikkawża preġudizzju lil dan tal-aħħar?
            
         
               (4)
            
            
               Fil-każ li l-Qorti tal-Ġustizzja tagħti risposta negattiva għad-domandi 2 jew 3:
               L-ewwel sentenza tal-Artikolu 27(2) tal-Konvenzjoni għandha tiġi interpretata fis-sens li l-Bord tal-Ilmenti hemm imsemmi għandu ġurisdizzjoni esklużiva fl-ewwel u fl-aħħar istanza sabiex jiddeċiedi, wara l-eżawriment tar-rimedji amministrattivi, dwar it-tilwim li jikkonċerna l-limitazzjoni tat-tul ta’ kuntratt ta’ xogħol li d-direttur ta’ Skola jikkonkludi ma’ għalliem f’sitwazzjoni fejn dan il-ftehim ikun essenzjalment ibbażat fuq il-kriterju stabbilit mill-Kunsill Superjuri msemmi fil-punt 1.3 tar-Regolamenti tal-Persunal tal-għalliema tal-Iskejjel Ewropej irreklutati wara l-31 ta’ Awwissu 1994, li jipprevedi kuntratti ta’ xogħol annwali?
            
         
      (1)  ĠU Edizzjoni Speċjali bil-Malti, Kapitolu 16, Vol. 1, p. 16.